CELEX: 31996D0103
Language: lt
Date: 822528000000
Title: 1996 m. sausio 25 d. Komisijos sprendimas, iš dalies keičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją, I priedo 14 skyriųtekstas svarbus EEE

Svarbus teisinis pranešimas

|

31996D0103

1996 m. sausio 25 d. Komisijos sprendimas, iš dalies keičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją, I priedo 14 skyriųtekstas svarbus EEE  

Oficialusis leidinys L 024 , 31/01/1996 p. 0028 - 0030 CS.ES skyrius 3 tomas 18 p. 423  - 425 ET.ES skyrius 3 tomas 18 p. 423  - 425 HU.ES skyrius 3 tomas 18 p. 423  - 425 LT.ES skyrius 3 tomas 18 p. 423  - 425 LV.ES skyrius 3 tomas 18 p. 423  - 425 MT.ES skyrius 3 tomas 18 p. 423  - 425 PL.ES skyrius 3 tomas 18 p. 423  - 425 SK.ES skyrius 3 tomas 18 p. 423  - 425 SL.ES skyrius 3 tomas 18 p. 423  - 425

		Komisijos sprendimas1996 m. sausio 25 d.iš dalies keičiantis Tarybos direktyvos 92/118/EEB, nustatančios gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją, I priedo 14 skyrių(tekstas svarbus EEE)(96/103/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [1], su paskutiniais pakeitimais, padarytais Sprendimu 95/339/EB [2], ypač į jos 15 straipsnio antrą pastraipą,kadangi taikant nustatytas taisykles atsirado sunkumų dėl prekybos mėšlu ir jo importo, ypač pasienio rajonuose esančiuose ūkiuose; kadangi atsižvelgiant į patirtį reikėtų iš dalies pakeisti prekybos mėšlu ir jo importo reikalavimus;kadangi prekyba neperdirbtu mėšlu ir jo importas gali būtų gyvūnų ligų šaltiniu; kadangi dėl to reikia uždrausti prekybą tam tikrų rūšių gyvūnų mėšlu ir jo importą;kadangi išskirtinėmis sąlygomis galima leisti prekiauti tam tikros rūšies mėšlu; kadangi tokią prekybą privalo prižiūrėti valstybių narių kompetentingos institucijos;kadangi, siekiant aiškumo, reikėtų iš naujo parengti Direktyvos 92/118/EEB I priedo 14 skyrių;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisDirektyvos 92/118/EEB I priedo 14 skyrius pakeičiamas šio sprendimo priedu.2 straipsnisŠis sprendimas taikomas nuo1996 m. vasario 2 d.3 straipsnisŠis sprendimas skirtas valstybėms narėms.Priimta Briuselyje, 1996 m. sausio 25 d.Komisijos varduFranz FischlerKomisijos narys[1] OL L 62, 1993 3 15, p. 49.[2] OL L 200, 1995 8 24, p. 36.--------------------------------------------------PRIEDAS"14 SKYRIUSMėšlasŠiame skyriuje mėšlas yra visi porakanopių, arklinių ir (arba) naminių paukščių ekskrementai ir (arba) šlapimas su pakratais ar be jų ir guanas.I. Neperdirbtas mėšlasA. Prekyba neperdirbtu mėšlu1. a) Prekyba mėšlu, išskyrus naminių paukščių ir arklinių mėšlą, draudžiama. Ji leidžiama, jei mėšlas:- yra iš teritorijos, kurioje netaikomi apribojimai dėl pavojingų užkrečiamųjų ligų ir- yra skirtas, prižiūrint kompetentingoms institucijoms, išbarstyti lauke, kuris priklauso abiejose dviejų valstybių narių sienos pusėse esančiam vienam ūkiui;b) tačiau, nukrypstant nuo a punkto nuostatų, valstybės narės gali suteikti specialų leidimą įvežti į jų teritoriją:- mėšlą, skirtą perdirbti įmonėje, kuri yra specialiai tuo tikslu patvirtinta kompetentingų institucijų, siekiant gaminti II skirsnyje nurodytus produktus. Tvirtinant tokias įmones būtina atsižvelgti į mėšlo kilmę arba- mėšlą, skirtą išbarstyti ūkyje. Tokia prekyba leidžiama tik pritarus abiejų – kilmės ir paskirties – valstybių narių kompetentingoms institucijoms. Duodant leidimą ypač būtina atsižvelgti į mėšlo kilmę, jo paskirties vietą ir gyvūnų sveikatos bei saugos aplinkybes.Tokiais atvejais prie mėšlo turi būti pridėtas 18 straipsnyje nustatyta tvarka pateikto pavyzdžio veterinarijos sertifikatas.2. Prekiauti neperdirbtu naminių paukščių mėšlu leidžiama tokiomis sąlygomis:a) mėšlas turi būti iš teritorijos, kurioje netaikomi apribojimai dėl Niukaslio ligos ar paukščių gripo;b) nuo Niukaslio ligos vakcinuotų paukščių pulkų neperdirbtas mėšlas negali būti vežamas į regioną, kuriam pagal Direktyvos 90/539/EEB 12 straipsnio 2 dalį yra leidžiama nevakcinuoti nuo Niukaslio ligos;c) prie mėšlo turi būti pridėtas 18 straipsnyje nustatyta tvarka pateikto pavyzdžio veterinarijos sertifikatas.3. Prekybai neperdirbtu arklinių mėšlu netaikomi jokie reikalavimai dėl gyvūnų sveikatos.B. Neperdirbto mėšlo importasImportuoti neperdirbtą mėšlą leidžiama tokiomis sąlygomis:1) mėšlas privalo atitikti tam tikroms gyvūnų rūšims keliamus reikalavimus, nurodytus A dalies 1 punkto a papunktyje;2) prie mėšlo privalo būti pridėtas 10 straipsnyje numatytas sertifikatas.II. Perdirbtas mėšlas ir jo produktaiVisos organinės trąšos turi būti apdorotos taip, kad produkte nebūtų ligų sukėlėjų.A. Prekiauti perdirbtu mėšlu ir perdirbto mėšlo produktais leidžiama tokiomis sąlygomis:1) jie turi būti atvežti iš įmonių, kurias patvirtino kompetentingos institucijos;2) jie turi būti:- be salmonelių (25 g apdoroto produkto neturi būti salmonelių),- be enterobakterijų (remiantis aerobinių bakterijų skaičiumi: < 1000 koliforminių vienetų viename apdoroto produkto grame),- sumažėjęs sporas sudarančių bakterijų kiekis ir toksinų susidarymo lygis;3) jie turi būti laikomi taip, kad po perdirbimo būtų neįmanoma jų užteršti arba nepatektų antrinė infekcija ir drėgmė.Todėl jie turi būti laikomi:- sandariai uždarytose ir izoliuotose siloso tranšėjose arba- sandariuose paketuose (plastmasiniuose maišuose arba "didžiuosiuose maišuose").B. Importuoti perdirbtą mėšlą ir perdirbto mėšlo produktus leidžiama tokiomis sąlygomis:1) jie privalo atitikti A dalies reikalavimus;2) prie jų privalo būti pridėtas 10 straipsnyje numatytas sertifikatas.III. GuanasPrekybai guanu ir jo importui netaikomi jokie reikalavimai dėl gyvūnų sveikatos."--------------------------------------------------